Diari Oficial de la Generalitat Valenciana


Sumari del DOGV 8826, del 03-06-2020 (2020/3825)

RESOLUCIÓ de 28 de maig de 2020, del director de l'Agència Valenciana de Foment i Garantia Agrària, per la qual s'amplia, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme amb l'estratègia de desenvolupament local participatiu, dels grups d'acció local LEADER 2014-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8826

Data del DOGV
:   03-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3825


Data del document
:   28-05-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 28 de maig de 2020, del director de l'Agència Valenciana de Foment i Garantia Agrària, per la qual s'amplia, de manera extraordinària per la situació derivada de la Covid-19, el termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme amb l'estratègia de desenvolupament local participatiu, dels grups d'acció local LEADER 2014-2020. [2020/3825]  
L'excepcional situació provocada per la Covid-19 ha suposat que Espanya patisca una crisi sanitària amb un impacte econòmic i social sense precedents. Davant esta extraordinària situació, i per a fer-li front, el Govern d'Espanya va decretar l'estat d'alarma mitjançant el Reial decret 463/2020, de 14 de març, modificat pel Reial decret 465/2020, de 17 de març, i pel Reial decret 492/2020, de 24 d'abril, pel qual es prorroga l'estat d'alarma.  
La disposició addicional tercera del Reial decret 463/2020, de 14 de març, en la redacció donada per Reial decret 465/2020, de 17 de març, estableix la suspensió dels termes i la interrupció dels terminis de totes les entitats que formen el sector públic d'acord amb allò regulat en la Llei 39/2015, d'1 d'octubre.  
No obstant l'anterior, l'article 54 del Reial decret-llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la Covid-19, estableix que:  
  
«1. En els procediments de concessió de subvencions, les ordres i resolucions de convocatòria i concessió de subvencions i ajudes públiques previstes en l'article 22.1 de la Llei 38/2003, de 17 de novembre, general de subvencions, que ja hagueren sigut atorgades en el moment de l'entrada en vigor del Reial decret 463/2020, podran ser modificades per a ampliar els terminis d'execució de l'activitat subvencionada i, en el seu cas, de justificació i comprovació d'aquesta execució, encara que no s'haguera contemplat en les corresponents bases reguladores.  
  
A l'efecte, l'òrgan competent haurà de justificar únicament la impossibilitat de realitzar l'activitat subvencionada durant la vigència de l'estat d'alarma, així com la insuficiència del termini que reste després de la seua finalització per a la realització de l'activitat subvencionada o la seua justificació o comprovació.  
(?)  
3. L'adopció d'aquestes modificacions no està subjecta als requisits previstos en l'apartat 4 de la disposició addicional tercera del Reial decret 463/2020, i no afecta la suspensió dels terminis establida en l'apartat 1 de l'esmentada disposició addicional».  
  
Atés l'exposat en el citat article del Reial decret-llei 11/2020, de 31 de març, i tenint en compte els terminis per a la realització i justificació de la despesa establits en la Resolució de 6 de juliol de 2018, la Resolució de 9 de maig de 2019, i la Resolució de 18 de desembre de 2018.  
  
Vistes les circumstàncies actuals derivades de l'impacte de la Covid-19, els terminis establits en les citades resolucions, fins i tot considerant el termini que reste després de la finalització de l'estat d'alarma per la seua suspensió, resulten insuficients per a l'adequada justificació i execució dels projectes per part de les persones beneficiàries, màximament quan esta justificació és requisit necessari per a poder realitzar el deslliurament dels fons corresponents a 2020. Resulta, doncs, necessari ampliar este termini en un horitzó temporal que vaja més enllà de la pròpia vigència de l'estat d'alarma.  
És per això que, de conformitat amb el que es preveu per l'article 54 del Reial decret-llei 11/2020, de 31 de març, per l'article 28 de la Llei 5/1983, de 30 de desembre, del Consell, així com en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV núm. 8590, de 12.07.2019), i per l'article 13.1 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, resolc:  
Article únic  
Ampliació, de manera extraordinària per la situació derivada de la Covid-19, del termini màxim per a la presentació de la documentació justificativa de l'aplicació de l'ajuda, corresponent a les ajudes convocades per la Resolució de 6 de juliol de 2018, la Resolució de 9 de maig de 2019 i la Resolució de 18 de desembre de 2018, en l'anualitat 2020, fins al 30 de novembre de 2020.  
  
  
DISPOSICIÓ FINAL   
  
Única. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 28 de maig de 2020.- El director de l'Agència Valenciana de Foment i Garantia Agrària: Francisco Rodríguez Mulero.